BASES DOS PREMIOS NOVOS VALORES DE ARTES PLÁSTICAS 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/02/2015)

O Presidente desta Deputación Provincial, mediante resolución presidencial núm.3243 de data 11 de febreiro de 2015, aprobou as seguintes bases: A Deputación de Pontevedra ten un firme compromiso coas actividades culturais en xeral e coas manifestacións artísticas en particular, e así o vén demostrando desde o ano 1864, no que se concedeu a primeira bolsa Pensionados da Deputación de Pontevedra, da que se beneficiaron os mellores artistas da nosa provincia e de Galicia. Este compromiso coa cultura e coas artes é un trazo característico e identificador desta institución, e por iso é polo que convoca os Premios Novos Valores de Artes Plásticas que se rexerán polas seguintes Poderán participar nestes premios todos os artistas, sen límite de idade, pintores, escultores, debuxantes, deseñadores, gravadores, fotógrafos, ceramistas e videocreadores, entre outros, naturais ou residentes nesta comunidade autónoma, debendo, en último caso, acreditalo documentalmente. Quedarán excluídos os artistas que xa fosen premiados por esta institución nalgunha edición anterior deste ou doutro certame. As obras que participen deberán ser orixinais e non se admitirán as que xa fosen expostas noutras mostras, individuais ou colectivas, ou figurasen noutros concursos. Só se aceptará unha por artista. O seu peso non poderá superar os 50 kg nin a súa máxima dimensión os 1,50 m e presentaranse de forma que permitan a súa exposición directa, sen necesidade de manipulacións ou de posteriores instalacións complicadas. Os debuxos, cadros e fotografías irán sobre soporte ríxido e sen cristal. No apartado de audiovisuais admitiranse obras unicamente en soporte CD ou DVD e non poderán exceder dunha duración de cinco minutos. A exhibición dos traballos seleccionados neste ámbito farase mediante a reprodución continua desde un DVD nun monitor. Se algún autor desexase outro tipo de proxección deberá achegar, tanto para a selección do xurado coma para a exhibición, os aparellos técnicos necesarios para poder efectuala, sempre adaptados ó lugar no que se presente. As obras serán anónimas, sen que en ningún caso figure a identificación do seu autor. As obras deberán entregarse no Sexto Edificio do Museo de Pontevedra, na rúa Padre Amoedo, s/n, 36002 Pontevedra (aínda que a entrada a este edificio farase a través da rúa Serra), ben persoalmente, ben a través dun medio de transporte que garanta a súa entrega, desde o 15 ó 26 de xuño do 2015, ambas as datas incluídas, e en horario de 10:00 a 13:00. Xunto coa obra os artistas entregarán, nun sobre pechado, unha fotocopia do seu DNI/NIE, unha imaxe dixital da obra presentada en formato CD ou DVD con calidade suficiente para ser reproducida no catálogo en liña e o boletín de inscrición con todos os campos debidamente cubertos. Estes tres requisitos serán de obrigado cumprimento para a admisión da obra. O boletín poderá ser recollido tanto no Servizo de Cultura da Deputación como nas oficinas do Museo de Pontevedra. No momento da entrega daráselles ós concursantes un recibo xustificativo cuxa presentación será imprescindible para a súa posterior retirada. A institución provincial, como entidade organizadora dos premios, custodiará as obras recibidas, pero non se fará responsable de calquera tipo de sinistro que se puidese producir durante o transporte, custodia, exposición e devolución destas. Para estes efectos, recoméndase que os autores e/ou remitentes subscriban a correspondente póliza de seguro. Correrán por conta dos participantes os gastos de envío e devolución das obras, así como a póliza de seguro, de ser o caso. A súa retirada, conforme ós prazos que se sinalan na base VIII, deberá realizarse prioritariamente de maneira persoal previa presentación do xustificante. De non facerse deste xeito será responsabilidade dos interesados xestionar directamente a devolución. As obras presentadas serán obxecto dunha primeira selección, coa que se conformará a exposición, que estará aberta ó público no Sexto Edificio do Museo de Pontevedra durante un mes contado desde a súa inauguración. O organismo provincial resérvase o dereito de promover posteriormente a exhibición destas obras noutros lugares da provincia, comprometéndose, se así fose finalmente, a comunicarlles esta circunstancia ós artistas seleccionados coa antelación que considere oportuna. Todas as obras seleccionadas exhibiranse na páxina web do Museo de Pontevedra www.museo. depo. es como complemento da exposición. De ser necesario, corresponderalles ós seus autores a xestión ou obtención dos permisos precisos para esa inserción gráfica. As obras non seleccionadas deberán retirarse dentro dos cinco días seguintes ó da difusión pública dos acordos do xurado. As obras seleccionadas, no caso de que non se decida a itinerancia da mostra, deberán recollelas tamén os seus autores dentro dos dez días seguintes ó último no que estivesen expostas. En caso contrario entenderase que renuncian á súa propiedade, quedando a institución provincial facultada para tomar as decisións que sobre elas estime oportunas. O xurado seleccionador será nomeado polo presidente da Deputación e a súa composición será a seguinte: Este mesmo xurado será o encargado de propoñer os seguintes premios entre as obras inicialmente seleccionadas: O importe destes premios serán con cargo á aplicación orzamentaria 15/330.3340.481.01 do vixente orzamento provincial. O xurado resérvase a posibilidade de declaralos desertos se así o estimase oportuno. A entrega dos premios farase efectiva no transcurso dun acto público, no lugar e día que se anunciará no seu momento. As obras premiadas poderán pasar a formar parte do patrimonio artístico da Deputación, previa decisión do órgano competente, polo que esta institución se reserva o dereito de propiedade sobre elas. A participación nestes premios leva implícita a aceptación destas bases. As decisións do xurado seleccionador serán inapelables, quedando facultado para interpretar e resolver as dúbidas que se puidesen presentar no transcurso das súas deliberacións. Para todo o non establecido nestas bases serán de aplicación as de execución do orzamento provincial e a demais lexislación aplicable.